Vplyv počasia na šírenie koronavírusu bolo dlhé mesiace nezodpovedanou otázkou.
Nedávny americký výskum tvrdí, že teplota ani vlhkosť vzduchu nehrajú pri šírení vírusu významnú úlohu. To, či koronavírus prejde z človeka na človeka závisí takmer výlučne od ľudského správania. A to sa v závislosti od ročného obdobia značne odlišuje. V zime sa ľudia častejšie zhromažďujú v uzavretých priestoroch, menej vetrajú, čím sa riziko nákazy výrazne zvyšuje.
Podobne ako napríklad chrípkové vírusy, tak aj SARS-CoV-2 obľubuje skôr chladné a suché prostredie. A keďže ľudia v zime kúria, vzduch v miestnostiach je suchý, čo znova len podnecuje koronavírus v rýchlejšom šírení.